ТЕХНИЧЕСКА СПЕЦИФИКАЦИЯ
за участие в обществена поръчка с предмет:
„Доставка и монтаж на машина за безшевно скрепване на книжни тела /термолепачна машина/ за Полиграфическа база – МВР“

I. Основни параметри на машината:
- използвана технология: термолепене на книжни тела с EVA лепило; 
- вид подаване на книжното тяло: ръчно еднокасетъчно подаване;
- тип управление: електронно чрез Touchscreen; 
- автоматично подаване на корицата;
- автоматично биговане на корицата; 
- възможност за лепене с и без фрезоване на гръбчето;
- наличие на светлинна бариера с цел безопасна работа;
- максимална механична скорост на машината: ≥ 500 цикъла/час; 
- дълбочина на фрезоване: до 3 мм;
- дигитална измервателна система за определяне на ширината на гръбчето; 

II. Изисквания относно параметрите на обработваните книжни тела: 
- минимален размер на книжното тяло по дължина на гърба: ≤ 100 мм;
- максимален размер на книжното тяло по дължина на гърба: ≥ 385 мм;
- минимален размер на книжното тяло по ширина: ≤ 100 мм;
- максимален размер на книжното тяло по ширина: ≥ 380 мм;
- минимална ширина на гръбчето: ≤ 2 мм 
- максимална ширина на гръбчето: ≥ 50 мм;  

III. Изисквания относно параметрите на използваната корица:
- минимален размер на корицата по дължина на гърба: ≤ 100 мм;
- минимален размер на корицата по ширина: ≤ 201 мм;
- максимален размер на корицата по дължина на гърба: ≥ 385 мм;
- максимален размер на корицата по ширина: ≥ 750 мм;
- минимален грамаж на корицата: ≤ 80 г/м2;
- максимален грамаж на корицата: ≥ 300 г/м2;

IV. Други изисквания: 
1. Машината да бъде нова и неупотребявана.
2. Машината да има ръководство за експлоатация преведено на български език, в което да са посочени техническите характеристики, правилата за безопасна експлоатация, указания за настройки и работа с нея и значението на всички съобщения, които се изписват на контролния дисплей.
3. Производителят да има валиден сертификат за внедрена система за управление на качеството ISO-9001:2015 или еквивалентно с обхват на действие, включващ дейността на производителя, свързана с предмета на поръчката.
4. Машината да отговаря на европейските изисквания за безопасност съгласно директива 2006/42/EO на Европейския парламент и на Съвета от 17 май 2006 г. /СЕ маркировка/.
5. Гаранционното поддържане в рамките на 24 (двадесет и четири) месеца, след въвеждане в експлоатация следва да бъде 5 дни в седмицата (от понеделник до петък) по 8 часа (от 9 до 17 часа). Максимално време за реакция – до 24 часа след получен сигнал на свободноизбираеми от цялата страна телефонен номер, имейл или факс. Времето за отстраняване на повредата е до 1 (една седмица), считано от следващия ден след получаване на сигнал в рамките на времето за гаранционно поддържане, посочено по-горе.
6. [bookmark: _GoBack]Гаранционното поддържане обхваща всякакъв проблем /механичен, електрически или електронен/ с доставената техника. Включва демонтаж и монтаж на повредената част, отстраняване на всички фабрични дефекти, проявени в гаранционен срок, подмяна на дефектните части с нови оригинални.

V. Доставката се придружава със следните документи:
7. Копие от техническа документация на завода производител преведена на български език;
8. Копие от валиден сертификат на производителя за система за управление на качеството ISO-9001:2015 или еквивалентно с обхват на действие, включващ дейността на производителя, свързана с предмета на поръчката.
9. При извършване на доставката се изготвя протокол за временно съхранение;
10. След монтажа на машината, въвеждането в експлоатация и инструктажа на служителите определени да работят на нея се изготвя протокол за монтаж и съответствие и приемо-предавателен протокол.
